म्हापशेंः नायकावाडो- कळंगुटे हांगा एका दुकानाचें बेकायदेशीरपणान मसाज पार्लरांत रुपांतर केल्ले. तो कळंगुटे पुलिसांनी बंद केलो. तो सील करपा खातीर पुलीस उपअधिक्षकान आनी बार्देशाचो उपजिल्होधिकाऱ्यान सरकाराक अहवाल धाडला.
 सॅली सिमोयश हाणे आपलें मारिया रिसॉर्टांतलें दुकान परमेंदर सिंग हाका सलूना खातीर भाड्यान दिल्लें. मात सिंगान दुकानांत शो दी सलून युनिक्स नावांचो मसाज पार्लर सुरू केला अशी कागाळ सिमोयश हाणे कळंगुटे पुलीस स्टेशनांत केल्ली.
 पुलिसांनी दुकानाची पळोवणी केली तेन्ना थंय स ल्हान कुडी तयार केल्यात आनी तातूंत ल्हान बेड आनी बाथरूम तयार केल्यात हें दिसून आयलें. पुलिसांनी परमेदंर सिंग हाका सलून बंद करपाचो आदेश दिलो. आतां तो सील करपा खातीर कळंगुटेचो पुलीस निरीक्षक दत्तगुरू सावंत हांणे पर्वरी पुलीस उपअधिक्षक आनी उपजिल्होधिकाऱ्याक अहवाल धाडला.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 